R:   A grafía bistar yera en a primer edición d'a POP y se'n sacó en a segunda porque creyemos que a grafía definitiva se decidirá quan se redacte a norma local de l'ansotano. De todas trazas, creyemos que una cosa ye estar-bi, que se conchuga como atros verbos, y atra ye bistar (u o sinonimo istar), que consideramos lexicalizau como verbo d'existencia, ciertament incoherent con a resta de dialectos, pero con as siguients formas: bistar, bistando, bistá, bistaba, bistará, ha bistau, heba bistau, habrá bistau, bistió, bistaría... (anque insistimos en que ista ye una ideya que quan se concrete la norma ansotana s'habrá d'acometer).